Case ID: 1129609
Sentence 0: Məhkəmənin hökmündən məhkum Təqsirləndirilən şəxs apellyasiya şikayəti verib iş materiallarında olan bütün sübutların onun xeyrinə olmasına baxmayaraq məhkum edilərək ona cəza təyin edildiyini, üzərinə baxış keçirilmədiyini, sonradan iki nəfər şəxsin hal şahidi qismində dəvət edildiklərini, polis bölməsinə ittihamda göstərildiyi kimi şübhəli şəxs qismində gətirilmədiyini, əlləri açıq halda və tək hərəkət etdiyini, bölməyə gedərkən qapının qarşısında hal şahidi ilə salamlaşdığını, bu halların hal şahidi qismində X3 ifadəsi ilə də təsdiq edildiyini, onun öz ifadəsində Təqsirləndirilən şəxs ona təqdim edərkən həmin şəxsin bir az əvvəl salamlaşaraq bölməyə gələn şəxs olduğunu gördüyünü və sonuncunun bölməyə gələrkən əlində qandal olmadığını göstərdiyini,dindirilmiş şahidlərin ifadələri arasında kifayət qədər ziddiyyətlərin olduğunu, hal şahidi qismində dindirilmiş X3 ifadəsində onun əynindəki cins şalvarın sol yan cibindən, digər hal şahidi X1 ifadəsində isə şalvarın sağ yan cibindən bir büküm şəffaf sellofanın içərisində spesifik iyə malik narkotik vasitəyə bənzər maddənin aşkar olunaraq götürüldüyünü göstərdiklərini, bundan başqa hal şahidi X1 digər hal şahidindən fərqli olaraq ifadəsində Təqsirləndirilən şəxs bölmədə olarkən əlində qandal olduğunu qeyd etdiyini, göstərilən şəxslər hal şahidləri kimi qeyd olunsalar da, əslində onun üzərinə baxış keçirilmədiyini və həmin şəxslərin hər hansı prosessual hərəkətdə iştirak etmədiklərini, ittihamda göstərilən silahın və narkotik vasitənin onun üzərində deyil, bölmədə bükülü formada stolun üstündə olduğunu, hal şahidləri kimi qeyd olunan şəxslərin müstəntiq tərəfindən yazılmış hazır izahat və ifadələri imza etdiklərini, hal şahidləri yanaşı dindirilmiş polis əməkdaşlarının ifadələri arasında da ziddiyyətlərin olduğunu, polis işçisi X7 ifadəsində Təqsirləndirilən şəxs rəisin yanına apardığı, digər polis əməkdaşı X8 və əməliyyat tədbirinə rəhbərlik edən X2 ifadələrində Təqsirləndirilən şəxs etiraf edərək tapancanın rəhmətlik atasından yadigar qalmasını, aşkar edilmiş bükümün içərisində isə narkotik vasitə heroin olmasını və həmin heroini istifadə etmək üçün həmin gün Qaraçuxur qəsəbəsindən tanımadığı şəxsdən almasını qeyd etdiyi göstərilsə də, əlavə şahid qismində dindirilmiş Sabunçu Rayon Polis İdarəsinin 13-cü polis bölməsinin rəis müavini vəzifəsində işləyən X9 Təqsirləndirilən şəxs üzərindən silah və narkotik vasitə aşkar edilməsini etiraf etməməsi və onun rəisin qəbulunda olmamasını göstərdiyini, bununla yanaşı polis əməkdaşları və hal şahidləri tərəfindən Təqsirləndirilən şəxs üzərində silah və narkotik vasitədən başqa hər hansı əşya aşkar edilmədiyi göstərilsə də, əlavə şahid qismində dindirilmiş X9 Təqsirləndirilən şəxs üzərindən mobil telefonların, avtomobil açarının aşkar edildiyinin göstərildiyini,məhkəmədə işə baxılarkən onun məhkəmə istintaqı zamanı deyil, ibtidai istintaq zamanı təzyiq altında verdiyi ifadələrin əsas götürüldüyünü, iş üzrə bütün sübutların onun təqsirsizliyinə dəlalət etdiyini qeyd edərək Bakı Ağır Cinayətlər Məhkəməsinin xx xxxxxx 2017-ci il tarixli hökmünün ləğv edilməsini və barəsində bəraət hökmü çıxarılmasını xahiş etmişdir.